Nolikuma 9. pielikums

BŪVDARBU LĪGUMS Nr. (projekts)
 “Jelgavas valstspilsētas pašvaldības izglītības iestāžu telpu būvdarbi”
(attiecināms uz katru iepirkuma daļu)

Jelgavā						 Datums skatāms laika zīmogā

Jelgavas valstspilsētas pašvaldība, reģistrācijas Nr. 40900039904, Jelgavas valstspilsētas pašvaldības iestādes “Centrālā pārvalde”, reģistrācijas Nr. 90000042516, juridiskā adrese Lielā iela 11, Jelgava, LV-3001, personā, kuru pārstāv Jelgavas valstspilsētas pašvaldības izpilddirektore ____________, kura rīkojas saskaņā ar Jelgavas valstspilsētas pašvaldības 2023. gada 23. februāra saistošajiem noteikumiem Nr. 23-1 “Jelgavas valstspilsētas pašvaldības nolikums” (turpmāk – Pasūtītājs) no vienas puses, un
_________, reģistrācijas Nr. , tās ________ personā, kurš rīkojas, saskaņā ar statūtiem, (turpmāk – Izpildītājs), no otras puses, abas kopā sauktas Puses, 
saskaņā ar atklātā konkursa “Jelgavas valstspilsētas pašvaldības izglītības iestāžu telpu būvdarbi”, identifikācijas Nr. JVP 2026/96/AK, (turpmāk – Atklāts konkurss) rezultātiem un Izpildītāja iesniegto piedāvājumu Atklāta konkursa daļā Nr. __, Nr. __... (turpmāk – Izpildītāja piedāvājums), lai īstenotu Eiropas Savienības kohēzijas politikas programmas 2021. – 2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” otrās projekta iesniegumu atlases kārtas īstenošanas noteikumu projektu Nr. 4.2.1.5/2/25/I/011 “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vispārējās izglītības pakāpē Jelgavas valstspilsētas pašvaldībā” ietvaros, noslēdz šādu līgumu (turpmāk – Līgums):
1. LĪGUMA PRIEKŠMETS
1.1. Pasūtītājs pasūta un Izpildītājs veic Jelgavas valstspilsētas pašvaldības izglītības iestādes telpu būvdarbus (turpmāk – Būvdarbi) (izglītības iestādes nosaukums, adrese, ēkas kadastra apzīmējums) (turpmāk – Objekts). 
1.2. Izpildītājs Būvdarbus veic Līgumā noteiktajā kārtībā un saskaņā ar Tehnisko specifikāciju (1. pielikums), Būvdarbu apjomu tāmēm (2. pielikums), Izpildītāja piedāvājumu (3. pielikums), Būvdarbu izpildes kalendāro grafiku (4. pielikums) un normatīvo aktu prasībām.
1.3. Izpildītājs apliecina, ka tas rūpīgi ir iepazinies ar Objektu un visu ar Objektu saistīto informāciju un saņēmis visu Būvdarbu izpildei nepieciešamo dokumentāciju. Izpildītājs ir veicis pienācīgu izmaksu un veicamo Būvdarbu apjomu novērtēšanu, apzinājis visus iespējamos riskus, kas varētu rasties, veicot Būvdarbus.
1.4. Jautājumos, kas nav atrunāti Līgumā, Pusēm ir saistoši Atklātā konkursa, Izpildītāja piedāvājuma un normatīvo aktu nosacījumi.
2. LĪGUMA KOPĒJĀ  SUMMA UN NORĒĶINU KĀRTĪBA
2.1. Līguma kopējā līgumcena ir ___ EUR (___ euro, __ centi) bez pievienotās vērtības nodokļa un PVN 21% (divdesmit viens procents) ___ EUR (___ euro, ___ centi), kas kopā ir ___ EUR (___ euro, ___ centi) (turpmāk – Līguma kopējā līgumcena), tajā skaitā:
2.1.1. Līgumcena par  kvalitatīvu un savlaicīgu Būvdarbu izpildi ir  ____ EUR (____ euro, ___ centi) bez  – PVN (turpmāk – Līgumcena par Būvdarbiem) un PVN 21% (divdesmit viens procents) ___ EUR (___ euro, ___ centi), līgumcena kopā par Būvdarbiem ir ___ EUR (___ euro, ___ centi);
2.1.2. Pasūtītāja finanšu rezerve Līguma 2.7. apakšpunktā noteiktajiem neparedzētiem Būvdarbiem un izmaksām ir 5% (pieci procenti) no Līgumcenas par Būvdarbu izpildi, kas ir noteikta ____ EUR (____ euro, ___ centi) bez  PVN (turpmāk – Pasūtītāja finanšu rezerve) un PVN 21% (divdesmit viens procents) ___ EUR (___ euro, ___ centi), pasūtītāja finanšu rezerve ir ___ EUR (___ euro, ___ centi).
2.2. Saskaņā ar Pievienotās vērtības nodokļa likuma 142. pantu par veiktajiem Būvdarbiem  piemērojama pievienotās vērtības nodokļa “reversā” (apgrieztā) maksāšanas kārtība.
2.3. Samaksu par Būvdarbiem Pasūtītājs veic šādā kārtībā:
2.3.1. Par iepriekšējā mēnesī faktiski izpildītajiem Būvdarbiem 10 (desmit) darba dienu laikā no Izpildītāja sagatavota Līguma noteikumiem atbilstoša rēķina saņemšanas, ko Izpildītājs iesniedz Pasūtītājam 20 (divdesmit) darba dienu laikā no Būvdarbu izpildes akta abpusējas parakstīšanas vai pieņemšanas dienas Līguma 9.4. vai 9.7. apakšpunktā minētājā gadījumā; 
2.3.2. par visiem izpildītajiem Būvdarbiem, tai skaitā par faktiski izpildītajiem Būvdarbiem pēdējā mēnesī, 30 (trīsdesmit) dienu laikā no Izpildītāja sagatavota Līguma noteikumiem atbilstoša rēķina saņemšanas, ko Izpildītājs iesniedz Pasūtītājam 20 (divdesmit) darba dienu laikā no Objekta nodošanas un pieņemšanas akta abpusējas parakstīšanas dienas.
2.4. Ja Izpildītājs būs izvēlējies garantijas saistību nodrošinājuma ieturējumu no ikmēneša rēķina, tad Pasūtītājs no Izpildītāja iesniegtā rēķina par izpildītajiem Būvdarbiem veiks 5% (piecu procentu) ieturējumu garantijas saistību nodrošinājumam. 
2.5. Pasūtītāja finanšu rezerve neparedzētiem būvdarbiem un izmaksām (Līguma 2.1.2. apakšpunktā noteiktais) Izpildītājam tiek izmaksāta tikai gadījumā, ja Puses ir noslēgušas vienošanos par neparedzētu būvdarbu izmaksu un izmaksu, kas radušās normatīvo aktu izmaiņu rezultātā, veikšanu (Līguma 2.7. apakšpunkta gadījumi), kā arī ņemot vērā Publisko iepirkumu likuma nosacījumus.
2.6. Gadījumā, ja Līguma darbības laikā Pasūtītāja finanšu rezerve netiek izmantota vai tiek izmantota daļēji, Izpildītājam nav tiesību pieprasīt no Pasūtītāja neizmantoto Pasūtītāja finanšu rezerves daļu.
2.7. No Pasūtītāja finanšu rezerves Pasūtītājs finansē šādas izmaksas:
2.7.1. neparedzētiem būvdarbiem, kas sākotnēji netika iekļauti Atklāta konkursa dokumentos, jo nebija iespējams konstatēt vai iepriekš paredzēt šo būvdarbu nepieciešamību (piemēram, būvdarbi, kuru nepieciešamība tiek konstatēta pēc esošo konstrukciju atsegšanas, atklājot iepriekš slēptus konstrukciju bojājumus vai tehnisko stāvokli, ko nebija iespējams identificēt pirms būvdarbu uzsākšanas  u.c.). Šo  neparedzēto būvdarbu izmaksu aprēķinos par pamatu tiek ņemtas Izpildītāja piedāvātas vienību cenas darbiem, materiāliem, mehānismiem, laika normas un likmes. Gadījumos, kad Pasūtītājs nevar gūt pārliecību par izmaksām, Pasūtītājs ir tiesīgs no Izpildītāja pieprasīt informāciju, kas pamato neparedzēto būvdarbu izmaksas (materiālu ražotāju cenas, mehānismu izmaksas u.c.);
2.7.2. Būvdarbiem, kas sākotnēji netika iekļauti Atklātā konkursa dokumentos un kurus Pasūtītājs uzdod veikt Būvdarbu veikšanas laikā. Šo būvdarbu izmaksu aprēķinos par pamatu tiks ņemtas Izpildītāja piedāvātās vienību cenas darbiem, materiāliem, mehānismiem, laika normas un likmes. Gadījumos, kad Pasūtītājs nevar gūt pārliecību par izmaksām, Pasūtītājs ir tiesīgs no Izpildītāja pieprasīt informāciju, kas pamato neparedzēto būvdarbu izmaksas (materiālu ražotāju cenas, mehānismu izmaksas u.c.);
2.7.3. papildu apjomu izmaksu segšanai Būvdarbiem, kas tika iekļauti Būvdarbu apjomos pēc Tehnisko shēmu izstrādes, bet kuru apjoms ir palielinājies apstākļu dēļ, kurus sākotnēji objektīvi nebija iespējams konstatēt, nosakot Būvdarbu apjomus.
2.7.4. izmaksas, kas radušās normatīvo aktu izmaiņu rezultātā, piemēram, nodokļu likmju maiņa. 
2.8. Izpildītājam rēķinā:
2.8.1. jānorāda šādi maksātāja rekvizīti:
	Maksātājs:
	Jelgavas valstspilsētas pašvaldība, Jelgavas valstpilsētas pašvaldības iestādes “Centrālā pārvalde” personā

	Nodokļu maksātāja reģistrācijas Nr.
	90000042516

	Juridiskā adrese:
	Lielā iela 11, Jelgava, LV-3001

	Bankas nosaukums:
	Valsts kase

	Bankas kods:
	TRELLV22

	Bankas konta Nr.: 
	LV51TREL980200606500B

	Projekta nosaukums:
	Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vispārējās izglītības pakāpē Jelgavas valstspilsētas pašvaldībā


2.8.2. par veiktajiem Būvdarbiem jānorāda arī šāds teksts: “Saskaņā ar Pievienotās vērtības nodokļa likuma 142. pantu piemērojama PVN “reversā” (apgrieztā) maksāšanas kārtība”.
2.9. Gadījumā, ja Līgums izbeigts pirms Līguma 3.1. apakšpunktā noteiktā termiņa saskaņā ar Līguma 15.2. vai 15.7. apakšpunkta nosacījumiem, Pasūtītājs 10 (desmit) darba dienu laikā veic samaksu par Objektā faktiski izpildīto Būvdarbu apjomu (ja tas ir izpildīts atbilstoši Līguma prasībām un ir izmantojams Līgumā noteiktajā kārtībā) pēc Līguma 15.7. apakšpunktā noteiktā Būvdarbu izpildes akta abpusējas parakstīšanas un iesniegšanas.
2.10. Izpildītājs apliecina, ka samaksā par Būvdarbu izpildi iekļautas visas izmaksas (izņemot pievienotās vērtības nodokli), kas saistītas ar attiecīgo Būvdarbu pilnīgu un kvalitatīvu izpildi, tajā skaitā, darbu un materiālu izmaksas, izmaksas, kas saistītas ar speciālistu darba apmaksu, piegādes izpildei nepieciešamo līgumu slēgšanu, komandējumiem, nodokļiem un nodevām, Objekta uzturēšanas (elektrība, ūdens u.c.) izmaksas Būvdarbu laikā, kā arī nepieciešamo atļauju saņemšanu no trešajām personām.
2.11. Līguma 2.1. apakšpunktā minētajās līgumcenās ir iekļautas visas izmaksas, kas saistītas ar Būvdarbu veikšanu pilnā apjomā, tai skaitā materiālu un izstrādājumu izmaksas, darbu izmaksas, pieskaitāmie izdevumi, mehānismu un transporta izmaksas, darbu organizācijas izmaksas, nodokļus, apdrošināšanas izmaksas, garantijas remonta izmaksas, tai skaitā darbi un materiāli, kas nav paredzēti Līgumā, bet uzskatāmi par nepieciešamiem Līgumā paredzēto Būvdarbu pienācīgai un kvalitatīvai izpildei, izņemot pievienotās vērtības nodokli.
2.12. [bookmark: _Hlk185578138]Izpildītājs rēķinu sagatavo elektroniskā veidā un nosūta to uz Pasūtītāja oficiālo elektronisko adresi kā e-adreses ziņojuma pielikumu (XML un PDF formātā).
3. LĪGUMA IZPILDES TERMIŅI UN SAISTĪBU IZPILDES NODROŠINĀJUMS
3.1. Plānotais Līguma izpildes termiņš ir 12 (divpadsmit) mēneši, no līguma noslēgšanas brīža līdz Būvdarbu pieņemšanas nodošanas akta abpusējai parakstīšanai, tai skaitā atzīmes par Būvdarbu uzsākšanas nosacījumu izpildi saņemšanu būvvaldē un atzīmes par būvdarbu pabeigšanu saņemšanas būvvaldē, ja attiecināms.
3.2. Līgums stājas spēkā ar pēdējā pievienotā droša elektroniskā paraksta un tā laika zīmoga pievienošanas brīdi un ir spēkā līdz Pušu savstarpējo saistību pilnīgai izpildei.
3.3. Izpildītājam 7 (septiņu) darba dienu laikā pēc Līguma spēkā stāšanās Pasūtītājam jāiesniedz Apdrošināšanu apliecinošus dokumentus atbilstoši Līguma 11. punktam.
3.4. Pirms Būvdarbu uzsākšanas, Izpildītājs Pasūtītājam iesniedz izskatīšanai Būvdarbu veikšanas projektu, kas saskaņots ar Atbildīgo būvuzraugu. 
3.5. Pirms Būvdarbu uzsākšanas Pasūtītājs nodod Izpildītāja rīcībā Būvdarbu izpildes vietu par ko starp pusēm tiek parakstīts atsevišķs akts un, kurā tiek fiksēts Objekta stāvoklis. Aktā tiek fiksēts Objekta nodošanas datums, būvdarbu izpildes termiņš un citi ar būvdarbu veikšanu saistīti nosacījumi (piemēram, Izpildītāja būvdarbu veikšanas darba laiks, veicamie Būvdarbi un to secība u.c.). Ar akta parakstīšanas dienu Izpildītājs uzņemas atbildību par būvdarbu vietu un tās uzturēšanu.
3.6. Līguma termiņa izbeigšanās neatbrīvo Puses no saistību izpildes, ko tie nav izpildījuši Līguma darbības laikā.
3.7. Izpildītājam ir pienākums ne vēlāk kā 10 (desmit) darba dienu laikā pēc Līguma spēkā stāšanās brīža iesniegt Līguma saistību izpildes nodrošinājumu 10% (desmit procentu) apmērā no Līguma kopējās līgumcenas bez Pasūtītāja finanšu rezerves vienā no šādiem veidiem:
3.7.1. bankas garantija;
3.7.2. pirmā pieprasījuma garantijas apdrošināšanas līgums;
3.7.3. naudas summas iemaksa Pasūtītāja kontā.
3.8. Ja Izpildītājs būs izvēlējies 3.7.1. vai 3.7.2. apakšpunktā norādīto Līguma saistību izpildes nodrošinājuma veidu, tad Izpildītājs ne vēlāk kā 10 (desmit) darba dienu laikā pēc Līguma spēkā stāšanās dienas iesniedz Pasūtītājam attiecīgo dokumentu. Pasūtītājs nepieņems apdrošināšanas līgumu, ja tas neatbilst pirmā pieprasījuma garantijas apdrošināšanas līguma prasībām. Garantijai (bankas garantija vai pirmā pieprasījuma garantijas apdrošināšanas līgums) ir jābūt izdotai par šādiem noteikumiem:
3.8.1. garantijas summa ir vienāda ar saistību izpildes nodrošinājuma apmēru;
3.8.2. garantijai ir jābūt spēkā no tās izsniegšanas datuma līdz 30. dienai pēc Līguma 3.1. apakšpunktā noteiktā Līguma izpildes termiņa beigām. Ja Līguma izpildes termiņš tiek pagarināts, tad Izpildītājam ir pienākums pagarināt arī garantijas spēkā esamības termiņu;
3.8.3. garantijas devējs apņemas samaksāt Pasūtītājam  tā pieprasīto garantijas summu pēc pirmā rakstiskā Pasūtītāja pieprasījuma saņemšanas, ar kuru Pasūtītājs būs norādījis, ka Izpildītājs nav izpildījis savas saistības saskaņā ar Līgumu, norādot, kādas saistības nav izpildītas, un neprasot, lai Pasūtītājs pierādītu vai norādītu pamatu vai iemeslu, kāpēc tas pieprasa garantijas summu;
3.8.4. garantija ir pakļauta Vienotiem noteikumiem par pieprasījuma garantijām (The ICC Uniform Rules for Demand Guarantees)  aktuālajā redakcijā.
3.9. Ja Izpildītājs būs izvēlējies Līguma 3.7.3. apakšpunktā  norādīto līguma saistību izpildes nodrošinājuma veidu, tad Izpildītājs ne vēlāk kā 10 (desmit) darba dienu laikā pēc Līguma spēkā stāšanās veic saistību  izpildes nodrošinājuma iemaksu Pasūtītāja norēķinu kontā (Līguma 2.8.1. punkts) un iesniedz maksājuma uzdevumu. Saistību izpildes maksājums jāveic vienā nedalītā maksājumā. Saistību izpildes nodrošinājums tiks izmaksāts Izpildītājam pēc Objekta nodošanas - pieņemšanas akta  abpusējas parakstīšanas 14 (četrpadsmit) dienu laikā pēc Izpildītāja iesnieguma par tā atmaksu saņemšanas.
3.10. Pasūtītājs pieprasīs garantijas summu garantijas devējam vai neizmaksātās saistību izpildes nodrošinājumu, atkarībā no tā, kuru no saistību izpildes nodrošinājuma veidiem Izpildītājs būs izvēlējies, ja Izpildītājs nebūs izpildījis savas saistības saskaņā ar Līgumu.
4. BŪVDARBU IZMAIŅAS
4.1. Pasūtītājs drīkst veicamajiem Būvdarbiem izmainīt tehniskās prasības, apjomu vai to papildināt, uzdodot veikt Līgumā sākotnēji neparedzētus darbus.
4.2. Pēc Pasūtītāja pieprasījuma Izpildītājam iespējami īsākā laikā ir jāsagatavo detalizēts priekšlikums par Būvdarbu izmaiņu tehniskajiem risinājumiem un izmaksām.
4.3. Pasūtītājs var palielināt un uzdot veikt vai var atļaut veikt neparedzētos darbus, ja tos pirms Būvdarbu uzsākšanas objektīvu iemeslu dēļ nebija iespējams precīzi noteikt (piemēram, pēc tehnisko shēmu izstrādes, precizējot veicamos būvdarbus, vai pēc Būvdarbu pabeigšanas, veicot izpilduzmērījumus, apjomi palielinājās) un tādēļ ir nepieciešams palielināt to apjomus. 
4.4. Pasūtītājs var veikt papildu samaksu, neveicot jaunu iepirkumu, tikai tādu papildu apjomu izmaksu segšanai Būvdarbiem, kas jau sākotnēji tika iekļauti Izpildītāja piedāvājumā, bet kuru apjoms ir palielinājies (piemēram, tādu apstākļu dēļ, kurus sākotnēji objektīvi nebija iespējams konstatēt, nosakot veicamo darbu apjomus). Maksimālās pieļaujamās samaksas par Būvdarbu izpildi izmaiņas ir līdz 15% (piecpadsmit procentiem) no Līguma cenas par būvdarbiem.
4.5. Pasūtītājs var veikt Būvdarbu daudzumu samazināšanu atbilstoši faktiski nepieciešamajiem darbu daudzumiem (piemēram, saskaņā ar izpilduzmērījumiem). Maksimālās pieļaujamās samaksas par Būvdarbu izpildi  samazināšanas izmaiņas ir līdz 15% (piecpadsmit procentiem) no Līguma cenas par būvdarbiem.
4.6. Būvdarbu izmaiņām piemēro tādas pašas cenas kā analogiem darbiem Līgumā, bet darbiem, kam analogu Līgumā nav, cenu nosaka Pasūtītājs, ņemot vērā līdzīga rakstura būvdarbu cenas būvniecības nozarē un Izpildītāja iesniegtās cenas kalkulācijas (pamatotas ar tirgus izpētes materiāliem).
5. PUŠU SAISTĪBAS
5.1. Izpildītājs apņemas:
5.1.1. Būvdarbus veikt Līgumā noteiktajā termiņā, apjomā un kvalitātē, piedalīties Pasūtītāja organizētajās sanāksmēs pēc Pasūtītāja uzaicinājuma;
5.1.2. nodrošināt digitālu būvniecības procesa dokumentācijas apriti BIS, atbilstoši Ministru kabineta 2015. gada 28. jūlija noteikumiem Nr.438 “Būvniecības informācijas sistēmas noteikumi”, lai Būvniecības ieceres dokumentācija atbilstu Būvniecības likuma un citu saistīto normatīvo aktu prasībām;
5.1.3. Būvdarbus veikt ar vislielāko rūpību, efektivitāti un ekonomiju atbilstoši Līgumam un normatīvajiem aktiem;
5.1.4. ievērot konfidencialitāti no Pasūtītāja saņemtajā informācijā;
5.1.5. saskaņot ar Pasūtītāju Būvdarbu uzsākšanas laikus;
5.1.6. veikt Būvdarbus atbilstoši Līguma, Tehniskās specifikācijas un normatīvo aktu prasībām;
5.1.7. nodrošināt tīrību Objektā un tam piegulošajā teritorijā, kā arī par saviem līdzekļiem nodrošināt Objekta apbraukšanai/materiālu pārvadāšanai izmantoto ceļu remontu un uzturēšanu, nepasliktinot seguma stāvokli;
5.1.8. regulāri Būvdarbu izpildes gaitā un pēc Būvdarbu pabeigšanas izvest no Objekta teritorijas Būvdarbu izpildes rezultātā radušos būvgružus, būvniecības atkritumus un nodot tos atkritumu apsaimniekotājam, kuram ir Valsts vides dienesta izdota atbilstoša atļauja;
5.1.9. pēc Būvdarbu pabeigšanas (līdz Būvdarbu pabeigšanas akta parakstīšanai) izvest no Objekta teritorijas darba inventāru un aprīkojumu, kā arī sakopt Objekta teritoriju;
5.1.10. informāciju masu saziņas līdzekļiem Izpildītājs un tā darbinieki drīkst sniegt tikai saskaņojot to ar Pasūtītāju;
5.1.11. ne vēlāk kā, uzsākot Būvdarbu izpildi, iesniegt Pasūtītājam sarakstu ar visiem apakšuzņēmējiem, kas strādās Objektā. Ja Būvdarbu izpildes laikā mainās apakšuzņēmēji vai tiek piesaistīti jauni apakšuzņēmēji, Izpildītājs par to informē Pasūtītāju Līguma 12. punktā noteiktajā kārtībā; 
5.1.12. nekavējoties pārtraukt Būvdarbus un ziņot Pasūtītājam un uz informatīvo tālruņa Nr. 8787, atrodot Objektā:
5.1.12.1. vēsturiskas vai kādas citas nozīmīgas vērtības, ievērojot Pasūtītāja dotās instrukcijas. Visi minētie šāda veida atradumi ir Pasūtītāja īpašums;
5.1.12.2. jebkādus sprādzienbīstamus priekšmetus.
5.1.13. nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem; 
5.1.14. ne vēlāk kā 60 (sešdesmit) dienu laikā pēc veikto Būvdarbu pabeigšanas un apakšuzņēmēja (ja tāds ir) rēķina saņemšanas norēķināties ar attiecīgo apakšuzņēmēju;
5.1.15. nodrošināt, ka līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
5.1.16. nekavējoties informēt Pasūtītāju, ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.2. Izpildītājs ir atbildīgs:
5.2.1. par Būvdarbu kvalitātes, izmantojamo tehnoloģiju un citu parametru atbilstību Līguma un normatīvo aktu prasībām;
5.2.2. par darba, vides un ugunsdrošības organizāciju, Būvdarbu vietas aprīkošanu un uzturēšanu, satiksmes drošības nodrošināšanu un drošības noteikumiem saskaņā ar normatīvajiem aktiem, t.sk. attiecībā uz trešajām personām;
5.2.3. par speciālistu un apakšuzņēmēju veikto Būvdarbu atbilstību Līguma un normatīvo aktu prasībām;
5.2.4. par Būvdarbu izpildes procesa koordinēšanu, atsevišķo tā daļu savstarpējo atbilstību un saturu kopumā, kā arī par Būvniecības procesu atbilstību normatīvajiem aktiem;
5.2.5. par to, ka Būvdarbu laikā Objekta ekspluatācija netiks traucēta, t.i.,  tiks nodrošināta brīva un droša piekļuve;
5.2.6. par sava darbaspēka nodrošināšanu ar individuālajiem un kolektīvajiem aizsardzības līdzekļiem, darbinieku kvalifikāciju, instruēšanu un apmācību darba aizsardzības jautājumos, un Būvdarbu procesā pielietoto būvmateriālu kvalitāti, kā arī par pieaicināto apakšuzņēmēju darbību; 
5.2.7. par jebkura Izpildītāja pārstāvja, nodarbināto darbinieku un jebkuru citu Būvdarbu izpildē iesaistīto trešo personu, t.sk. apakšuzņēmēju rīcību un/vai bezdarbību, it kā tā būtu Izpildītāja rīcība un/vai bezdarbība. Pēc Pasūtītāja pieprasījuma Izpildītājam ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt Izpildītāja nodarbināto vai tā piesaistīto apakšuzņēmēju rīcības un/vai bezdarbības rezultātā.

5.3. Pasūtītājs apņemas:
5.3.1. nodot Izpildītājam Objektu Līgumā noteiktajā kārtībā;
5.3.2. sadarboties ar Izpildītāju Līguma darbības laikā un nodrošināt Izpildītāju ar Pasūtītāja rīcībā esošajiem nepieciešamajiem dokumentiem vai citu informāciju;
5.3.3. segt Izpildītājam radušos izdevumus, ja no Izpildītāja neatkarīgu iemeslu dēļ tiek mainīta Tehniskā specifikācija vai Būvdarbu izpildes procesā ir noskaidrojies, ka Būvdarbu veikšanu turpināt nav mērķtiecīgi. Izdevumu summa tiek noteikta, Pusēm rakstiski vienojoties;
5.3.4. nepieciešamības gadījumā brīdināt Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, Pusēm vienojoties, Būvdarbu izpildes termiņš var tikt pagarināts;
5.3.5. pieņemt Līgumam atbilstošā kvalitātē izpildītos Būvdarbus Līgumā noteiktajā kārtībā un termiņā;
5.3.6. veikt samaksu Izpildītājam par faktiski un kvalitatīvi paveikto, t.sk. par Būvdarbu apjomu atbilstoši nolīgtajām vai izmaiņu aktā noteiktajām vienības cenām.
5.4. Pasūtītājam ir tiesības:
5.4.1. vienpusēji apturēt Būvdarbus gadījumā, ja Izpildītājs pārkāpj Līguma vai normatīvo aktu prasības. Par šo kavējumu Izpildītājam nepienākas kompensācija;
5.4.2. pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu;
5.4.3. ierasties Objektā un kontrolēt Būvdarbu izpildes procesu, nebrīdinot par to Izpildītāju. Pasūtītājs nodrošina, ka, ieejot un atrodoties Objektā, tiks ievēroti normatīvajos aktos noteiktie drošības pasākumi; 
5.4.4. kontrolēt, ka Būvdarbos izmantotie materiāli atbilst Izpildītāja iesniegtajam piedāvājumam Atklātam konkursam;
5.4.5. neveikt apmaksu par nekvalitatīvi veiktajiem Būvdarbu apjomiem, par ko sastādīts defektu akts, līdz konstatēto neatbilstību novēršanai Izpildītāja paša spēkiem un līdzekļiem aktā noteiktajā termiņā;
5.4.6. sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi;
5.4.7. veikt izmaiņas Tehniskajā specifikācijā, ierosinot Līguma grozījumus par Būvdarbu izpildes termiņa pagarināšanu vai saīsināšanu, vai Līguma kopējās summas palielināšanu vai samazināšanu.
5.5. Puses savstarpēji ir atbildīgas par otrai Pusei, kā arī trešajām personām, nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
6. PUŠU PILNVAROTĀS PERSONAS
6.1. Pasūtītāja pilnvarotais pārstāvis, kas atbildīgs par Līguma izpildi ir _____ , tālruņa Nr. +371 _____, e-pasta adrese: ______@jelgava.lv (turpmāk – Projekta vadītājs).
6.2. Pasūtītāja pārstāvis, kas tiesīgs parakstīt ar Darbu izpildi saistīto dokumentāciju ir _____ , tālruņa Nr. +371 _____, e-pasta adrese: ______@jelgava.lv.
6.3. Izpildītāja  pilnvarotais pārstāvis Līguma izpildes laikā ir_____, tālruņa Nr. +371 _____, e-pasta adrese: ______@______.
6.4. Atbildīgais būvdarbu vadītājs ir _____, tālruņa Nr. +371 _____, e-pasta adrese: ______@______, sertifikāta Nr. ____.
6.5. Līguma 6.1. un 6.3. punktā minētie Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, par Objekta pieņemšanas un nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, Defekta akta parakstīšanu. 
7. SADARBĪBA
7.1. Visos ar Būvdarbu veikšanu saistītajos jautājumos Izpildītājs sadarbojas ar Pasūtītāju, tā pilnvarotajiem pārstāvjiem un atbildīgo būvuzraugu. 
7.2. Ar Līguma izpildi un Pušu sadarbību saistītie dokumenti jāizdod rakstiski. Dokumentu ātrākai apritei tiek izmantots elektroniskais pasts: Izpildītāja e-pasta adrese: _____@_____ un Pasūtītāja e-pasta adrese: pasts@jelgava.lv.
7.3. Paziņojumi un informēšana:
7.3.1. par apstākļiem, kas var ietekmēt Būvdarbu kvalitāti, apjomus, termiņus, tai skaitā izmaiņas Būvdarbu veikšanas kalendārajā grafikā, vai samaksu par Būvdarbu izpildi, Izpildītājam, cik ātri vien iespējams, bet ne vēlāk kā nākamajā darba dienā līdz pulksten 12.00, no brīža, kad tas uzzināja par šo apstākļu iestāšanos, jāinformē Pasūtītājs, nosūtot attiecīgu iesniegumu uz Līguma 7.2. apakšpunktā norādīto e-pasta adresi;
7.3.2. Izpildītājs ir tiesīgs veikt tikai tādas izmaiņas, kas ir iesniegtas Pasūtītājam Līguma 7.3.1. apakšpunktā noteiktajā kārtībā un ko Pasūtītājs ir saskaņojis;
7.3.3. Izpildītājam nav tiesības pretendēt uz Būvdarbu izpildes termiņu grozījumiem vai samaksas par Būvdarbu izpildi palielināšanu, ja tas nav savlaicīgi paziņojis Pasūtītājam par Līguma 7.3.1. apakšpunktā minētajiem apstākļiem.
7.3.4. Gadījumā, kad Izpildītājs vēlas nomainīt Izpildītāja piedāvājumā norādīto materiālu, Izpildītājam tas jāsaskaņo ar Atbildīgo būvuzraugu, iesniegumā jānorāda objektīvs pamatojums un nomaināmā materiāla un piedāvātā materiāla sastāva, funkcionālo un citu īpašību salīdzinājums. Pasūtītāja pilnvarotā persona pamatojumu materiāla nomaiņai izskatīs tikai pēc Atbildīgā būvuzrauga attiecīga saskaņojuma atbilstoši normatīvo aktu prasībām. Materiālu nomaiņa pieļaujama gadījumos, kad aizvietojot materiālus ir iespējams paaugstināt Būvdarbu kvalitāti. 
7.4. Būvdarbu vadības apspriedes:
7.4.1. Pasūtītājs rīko Būvdarbu vadības apspriedes pēc nepieciešamības attālināti vai klātienē. Pirmā Būvdarbu vadības apspriede sasaucama pirms Būvdarbu uzsākšanas. Izpildītājs nodrošina telpas un aprīkojumu Būvdarbu vadības apspriedes rīkošanai. 
7.4.2. Būvdarbu vadības apspriedes vada un protokolē Atbildīgais būvuzraugs, un nākamajā darba dienā līdz pulksten 16.00 nosūta uz e-pastu protokolu visiem apspriedes dalībniekiem, kuri izskata protokolu un 2 (divu) darba dienu laikā izsūta to visiem apspriedes dalībniekiem ar savu akceptu vai precizējumiem. Atbildīgais būvuzraugs apkopo apspriedes dalībnieku saņemto informāciju un līdz nākamajai apspriedei sagatavo parakstīšanai protokolu 3 (trīs) eksemplāros. Apspriedes protokols ir saistošs visām Būvdarbos iesaistītajām personām. 
7.4.3. Būvdarbu vadības apspriedēs piedalās Izpildītāja pārstāvis, Atbildīgais būvdarbu vadītājs, Pasūtītāja pilnvarotie pārstāvji, Atbildīgais būvuzraugs, un citas personas pēc nepieciešamības. 
7.4.4. Par pirmo Būvdarbu vadības apspriedes vietu un laiku Izpildītāju un citas pieaicināmās personas informē Projekta vadītājs, nosūtot informāciju uz e-pastu. Par katras nākamās Būvdarbu vadības apspriedes vietu un laiku sapulces dalībnieki vienojas sēdes laikā vai par to informē Projekta vadītājs. 
7.4.5. Būvdarbu vadības apspriedēs izskata ar Būvdarbu izpildi saistītās problēmas, izmaiņas, papildinājumus, paveiktos un atlikušos darbus, darba veikšanas kalendārā grafika izpildi, u.c. jautājumus.
7.5. Izpildītāja atbildīgos speciālistus aizvietot uz laiku ir atļauts tikai rakstiski saskaņojot ar Pasūtītāju, un to kvalifikācijai un pieredzei jāatbilst Atklātā konkursa nolikumā noteiktajām prasībām.
8. KVALITĀTE UN PĀRBAUDES
8.1. Būvdarbu laikā vai garantijas termiņā konstatētos Defektus Izpildītājs novērš par saviem līdzekļiem Pasūtītāja noteiktā termiņā un kārtībā. 
8.2. Ja Pasūtītājs secina, ka Defekta novēršana nav lietderīga tehnisku vai ekonomisku apsvērumu dēļ un tā neizslēdz būves lietošanu, Pasūtītājs var noteikt Būvdarbiem samazinātu cenu līdz 10% (desmit procentiem) no Būvdarbu veida apjoma, kurā ir konstatēts Defekts un/vai nosaka Objektam ilgāku garantijas termiņu, ar garantijas finanšu nodrošinājumu par pilnu defekta novēršanas vērtību.
8.3. Ja pārbaudes vai garantijas laikā atklājas defekts, ko Izpildītājs neatzīst par defektu vai nepiekrīt defekta rašanās cēlonim, tad pārbaudi veic Pasūtītāja un Izpildītāja savstarpēji atzīts eksperts vai ekspertu grupa, kura slēdziens Pusēm ir saistošs. Ekspertīzes izmaksas sedz tā Puse, kuras viedoklis ir atzīts par nepamatotu.
8.4. Izpildītājam par saviem līdzekļiem jāveic visas Līgumā un normatīvajos aktos noteiktās materiālu, konstrukciju un Būvdarbu kvalitātes pārbaudes. Izpildītājam nekavējoties jāiesniedz Pasūtītājam dokumenti par visām veiktajām pārbaudēm, kā arī to kopsavilkumi.
8.5. Pēc Pasūtītāja pieprasījuma Izpildītājam papildus jāpārbauda materiālu, konstrukciju un Būvdarbu kvalitāte. Ja papildu pārbaude nedemonstrē sliktākus rezultātus, Pasūtītājs atlīdzina Izpildītājam pārbaudes veikšanas izdevumus.

9. DARBU NODOŠANAS UN PIEŅEMŠANAS KĀRTĪBA UN OBJEKTA PIEŅEMŠANA EKSPLUATĀCIJĀ
9.1. Pasūtītājs izpildītos Būvdarbus pieņem vienu reizi mēnesī, atbilstoši faktiski izpildītajiem Būvdarbiem.
9.2. Izpildītājs līdz kārtējā mēneša desmitajam datumam iesniedz (nosūtot elektroniski uz e-pasta adresi) Pasūtītājam un Atbildīgajam būvuzraugam Būvdarbu izpildes aktu par iepriekšējā mēneša laikā izpildīto Būvdarbu apjomu un izmaksām. Atbildīgais būvuzraugs pārbauda Izpildītāja iesniegto Būvdarbu izpildes aktu 5 (piecu) darba dienu laikā pēc tā saņemšanas, to apstiprina vai kopā ar pretenziju par veicamajiem labojumiem iesniedz Pasūtītājam. 
9.3. Pasūtītājs 10 (desmit) darba dienu laikā no Līguma 9.2. apakšpunktā minēto dokumentu saņemšanas dienas pieņem Būvdarbus un paraksta Būvdarbu izpildes aktu vai nepieņem Būvdarbus un iesniedz Izpildītājam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu vai ar Atbildīgo būvuzraugu saskaņotu Defektu aktu, ja nepilnības nav saistītas ar Būvdarbu kvalitāti.
9.4. Ja Pasūtītājs Līguma 9.3. apakšpunktā minētājā termiņā neparaksta Būvdarbu izpildes aktu vai neiesniedz Izpildītājam rakstisku pretenziju vai ar Atbildīgo būvuzraugu saskaņotu Defektu aktu, uzskatāms, ka Pasūtītājs pieņēmis izpildītos Būvdarbus. Ja defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē defekti nav konstatēti. Pēc defektu novēršanas izpildītos Būvdarbus ietver nākamā mēneša Būvdarbu izpildes aktā.
9.5. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Izpildītājs 10 (desmit) darbdienu laikā no Defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret Defektu aktā norādītajām nepilnībām.
9.6. Ja Pasūtītājs nepiekrīt Izpildītāja atbildīgā būvdarbu vadītāja iebildumiem attiecībā uz Defektu aktā iekļautajiem izpildīto Būvdarbu apjomiem vai defektiem būves konstrukcijās, Pasūtītājam ir pienākums pasūtīt būves ekspertīzi par veikto Būvdarbu kvalitāti. Ekspertīzes uzdevums ir novērtēt faktiski izpildīto Būvdarbu apjomu, atbilstību Būvniecības iecerei, atbilstošo būvizstrādājumu un tiem atbilstošās iestrādes tehnoloģijas piemērošanu. Par vienas Puses piedāvātā eksperta kandidatūru otra Puse izsaka viedokli rakstiskā veidā 3 (trīs) darba dienu laikā no attiecīgās puses uzaicinājuma saņemšanas. Ja Puses nevar vienoties par eksperta kandidatūru, ekspertu nosaka Pasūtītājs. 
9.7. Ja būves ekspertīze neapstiprina Pasūtītāja Defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Būvdarbu izpildes akta parakstīšana nav nepieciešama.
9.8. Ja būves ekspertīze apstiprina Pasūtītāja norādītos defektus, Izpildītājs sedz ar būves ekspertīzi saistīto izdevumus.
9.9. Ja Izpildītājs piekrīt Defektu aktā Pasūtītāja norādītajām nepilnībām vai ekspertīze apstiprina Defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka Atbildīgais būvuzraugs.
9.10. Būvdarbu izpildes akta parakstīšana neatņem Pasūtītājam tiesības Līguma spēkā esības laikā vai garantijas termiņa laikā izteikt pretenzijas par izpildīto Būvdarbu defektiem, un Izpildītājam ir pienākums novērst Defektu aktā norādītos vai garantijas laikā pieteiktos būvdarbu defektus par saviem līdzekļiem.
9.11. Izpildītājs Līguma ietvaros ir tiesīgs (pilnvarots) Pasūtītāja vārdā vērsties ar iesniegumu institūcijās, kuras ir izdevušas tehniskos vai īpašos noteikumus, un saņemt institūciju atzinumus par Objekta gatavību ekspluatācijai, tās atbilstību tehniskajiem vai īpašajiem noteikumiem un normatīvo aktu prasībām. 
9.12. Visus izpildītos Būvdarbus Izpildītājs nodod Pasūtītājam šādā kārtībā: 
9.12.1. iesniedz Būvdarbu izpildes aktu par pēdējā mēnesī izpildītajiem būvdarbiem;
9.12.2. paziņo Pasūtītājam par Objekta  gatavību ekspluatācijai / atzīmes par būvdarbu pabeigšanu būvvaldē, pēc tam kad būvniecības informācijas sistēmā ir apstiprinājis apliecinājumu par būves gatavību ekspluatācijai, ja attiecināms.
9.13. Objekta pieņemšanu ekspluatācijā / būvdarbu pabeigšanu apliecina Būvvaldes atzīme par Būvdarbu pabeigšanu saņemšana būvniecības informācijas sistēmā, ja attiecināms. 
9.14. Izpildītājs pēc Objekta pieņemšanas ekspluatācijā / atzīmes par būvdarbu pabeigšanu saņemšanas būvvaldē, ja attiecināms sagatavo un iesniedz Pasūtītājam Objekta nodošanas un pieņemšanas aktu, kas ir noformēts atbilstoši Ministru kabineta 2022. gada 5. jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” pielikumam:
9.14.1. Objekta nodošanas un pieņemšanas aktā norāda akta par būves pieņemšanu ekspluatācijā datumu un numuru vai atzīmes par būvdarbu pabeigšanu datumu, ja attiecināms;
9.14.2. Objekta nodošanas un pieņemšanas aktam pievieno Būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta būvniecības informācijas sistēmā attiecīgās būvniecības lietā.
9.15. Pasūtītājs Objekta nodošanas un pieņemšanas aktu paraksta 10 (desmit) darba dienu laikā no tā saņemšanas. Ja aktā konstatē kļūdas vai nepilnīgu informāciju, tad aktu paraksta 10 (desmit) darbdienu laikā no dienas, kad iesniegts pareizi sagatavots akts.
9.16. Pasūtītājs pilnvaro Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta vadītāju Pasūtītāja vārdā parakstīt aktus par līguma izpildi.
9.17. Ja Objektu pieņem ekspluatācijā ar atliktajiem darbiem, ņemot vērā normatīvajos aktos noteiktajos gadījumos, atliktos darbus norāda aktā par Objekta nodošanu un pieņemšanu. Izpildītājs izpilda atliktos darbus aktā norādītajā termiņā.
9.18. Pasūtītājam ir īpašuma tiesības uz veiktajiem Būvdarbiem, visiem izmantotajiem materiāliem pēc Līgumā noteiktās samaksas par Būvdarbu izpildi, kā arī sagatavēm un ar Būvdarbiem saistīto dokumentāciju (projektiem, aprēķiniem, rasējumiem, tehnisko un cita veida informāciju). Pēc Būvdarbu nodošanas Izpildītājs nodod Pasūtītājam ar Būvdarbu veikšanu saistīto dokumentāciju.
9.19. Līguma pārtraukšanas gadījumā īpašuma tiesības uz izmantotajiem materiāliem pāriet Pasūtītāja īpašumā, ja par to ir samaksāts.	
10. GARANTIJAS SAISTĪBU NODROŠINĀJUMS UN GARANTIJAS NOTEIKUMI
10.1. Izpildīto Būvdarbu garantijas saistību nodrošinājuma apmērs ir 5% (pieci procenti) no Līgumcenas par Būvdarbiem. 
10.2. Garantijas saistību nodrošinājuma veids (vienu no zemāk minētajiem izvēlas pretendents iepirkuma procedūras ietvaros):
10.2.1. bankas garantija;
10.2.2. pirmā pieprasījuma garantijas apdrošināšanas līgums.
10.3. Pasūtītājs nepieņems apdrošināšanas līgumu, ja tas neatbilst pirmā pieprasījuma garantijas apdrošināšanas līguma prasībām.
10.4. Ja izvēlēts Līguma 10.2.1. vai 10.2.2. apakšpunktā minētais garantijas saistību nodrošinājuma veids, tad attiecīgo dokumentu Izpildītājs iesniedz Pasūtītājam, nosūtot to uz Līguma 7.2. apakšpunktā norādīto e-pastu. Dokuments, kas apliecina garantijas saistību nodrošinājumu, jāiesniedz pēc Būvdarbu  nodošanas-pieņemšanas akta parakstīšanas, bet ne vēlāk kā līdz Līguma saistību izpildes nodrošinājuma termiņa beigām.
10.5. Ja izvēlēts Līguma 10.2.1. vai 10.2.2. apakšpunktā minētais garantijas saistību nodrošinājuma veids, tad garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā minimālā garantijas termiņa daļu, nosakot to līdz 2 % (diviem procentiem) no samaksas par Būvdarbu izpildi, ja garantijas termiņa pirmajos divos gados nav konstatēti būvdarbu Defekti vai Izpildītājs un Pasūtītājs ir vienojušies par pieteikto būvdarbu Defektu novēršanas termiņu. 
10.6. Būvdarbu kvalitātes garantijas termiņš ir 60 (sešdesmit) mēneši no Objekta pieņemšanas ekspluatācijā/darbu pabeigšanas akta abpusējas parakstīšanas dienas.
10.7. Būvdarbu garantijas saistību nodrošinājumam ir jābūt spēkā līdz Līguma 10.6. apakšpunktā noteiktajam garantijas termiņa beigām.
10.8. Garantijas laikā Izpildītājam vai viņa norādītam speciālistam jāpiedalās Objekta apsekošanā (turpmāk – Objekta apsekošana) kopā ar Pasūtītāju. Par Objekta apsekošanas datumu un laiku Pasūtītājs informē Izpildītāju 5 (piecas) darba dienas iepriekš, nosūtot informāciju uz Līguma 7.2. apakšpunktā norādīto e-pastu.
10.9. Apsekojot Objektu garantijas laikā, Pasūtītājs sagatavo Defektu aktu, kurā norāda konstatētos defektus un to novēršanas termiņu (turpmāk-Apsekošanas akts). Apsekošanas aktu paraksta visas personas, kuras piedalās apsekošanā.
10.10. Izpildītājam ir pienākums konstatētos Būvdarbu defektus novērst Apsekošanas aktā noteiktajā termiņā. Pusēm vienojoties, šis termiņš var tikt pagarināts, jo īpaši tad, ja Defektu novēršanai nepieciešamo materiālu piegādi nodrošina Izpildītāja apakšuzņēmēji un/vai defektu novēršana nav iespējama nepiemēroto laika apstākļu dēļ.
10.11. Izpildītājs pēc Apsekošanas aktā norādīto Defektu novēršanas, informē par to Pasūtītāju nosūtot informāciju un novērstā defekta fotofiksāciju uz Līguma 7.2. apakšpunktā norādīto e- pastu.
10.12. Ja Izpildītājs nenovērš Defektus Pasūtītāja noteiktajā veidā un termiņā vai atsakās tos novērst, Pasūtītājs ir tiesīgs nolīgt citu personu Defektu novēršanai, un Izpildītājam jāsedz Defektu novēršanas izmaksas pilnā apmērā, tostarp izmaksu sadārdzinājumu, ja tāds radies. Defektu novēršanas izmaksu segšanai Pasūtītājs ir tiesīgs izmantot garantiju saistību nodrošinājumu. Par lēmumu nodot Defektu novēršanu citai personai Pasūtītājs informē Izpildītāju vismaz 5 (piecas) dienas iepriekš.
11. CIVILTIESISKĀS ATBILDĪBAS APDROŠINĀŠANA UN DARBA AIZSARDZĪBA
11.1. Izpildītājam ir pienākums 10 (desmit) darba dienu laikā pēc Līguma noslēgšanas dienas iesniegt Pasūtītājam par saviem līdzekļiem noslēgto atbildīgā būvspeciālista, kas veiks būvniecības ieceres izstrādes vadītāja pienākumus, profesionālās civiltiesiskās apdrošināšanas līgumu par visu būvniecības ieceres izstrādes un būvdarbu izpildes laiku atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” (turpmāk – MK noteikumi Nr. 502) par visu būvdarbu un garantijas laiku. Izpildītājam jānodrošina, ka minētais Apdrošināšanas līgums ir spēkā Līguma izpildes laikā. Gadījumā, ja uz Līguma spēkā stāšanās dienu Izpildītājam ir spēkā esošs Apdrošināšanas līgums, bet tā termiņš ir īsāks par Līguma izpildes termiņu, tad Izpildītājam ir pienākums spēkā esošā Apdrošināšanas līguma darbības pēdējā dienā iesniegt Pasūtītājam jaunu Apdrošināšanas līgumu ar beigu termiņu līdz Līguma izpildes termiņa beigām.
11.2. Izpildītājam ir pienākums līdz Būvdarbu uzsākšanas dienai par saviem līdzekļiem noslēgt un iesniegt Pasūtītājam būvdarbu vadītāja būvspeciālista civiltiesiskās apdrošināšanas līgumu un būvdarbu veicēja civiltiesiskās atbildības apdrošināšanas līgumu atbilstoši MK noteikumiem Nr. 502 par būvdarbu veikšanas un Līguma 10.6. apakšpunktā noteikto garantijas laiku. Gadījumā, ja uz Līguma parakstīšanas dienu Izpildītājam ir spēkā esošs šāds Apdrošināšanas līgums, bet tā termiņš ir īsāks par Būvdarbu vai garantijas laika termiņu, tad Izpildītājam ir pienākums spēkā esošā Apdrošināšanas līguma darbības pēdējā dienā iesniegt Pasūtītājam jaunu Apdrošināšanas līgumu ar beigu termiņu līdz Līguma 10.6. apakšpunktā noteiktā garantijas laika termiņa beigām.
11.3. Izpildītājs Būvdarbus nedrīkst veikt bez civiltiesiskās atbildības apdrošināšanas.
11.4. Ja Izpildītājam nav spēkā esoša apdrošināšana vai arī apdrošināšanas kompānija neveic atlīdzības izmaksu Pasūtītājam vai trešajai pusei, kurai radīti zaudējumi, tad Pasūtītājs bezstrīdus kārtībā ietur naudas līdzekļus zaudējumu segšanai no tuvākā maksājuma Izpildītājam.
11.5. Gadījumā, ja Līguma darbības laikā Izpildītājam tiek izdota jauna apdrošināšanas polise, jaunās polises kopiju Izpildītājs iesniedz Pasūtītājam 3 (trīs) darba dienu laikā pēc tās izdošanas. 
11.6. [bookmark: _Ref89499134]Izpildītājs ir atbildīgs par visu Objektā veicamo darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem, tai skaitā, Izpildītājs veic iepriekšēju paziņojumu Valsts darba inspekcijai par Būvdarbu veikšanu, ja to nosaka normatīvie akti. Līdz Būvdarbu uzsākšanai Izpildītājs izstrādā darba aizsardzības plānu. Ja nepieciešamā informācija ir iekļauta citos būvniecības dokumentos vai apliecinājuma kartes rasējumos, darba aizsardzības plānā var būt tikai norādes uz vietu, kur var atrast informāciju.
11.7. Izpildītājs nodrošina Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” noteikto prasību ievērošanu, pieaicinot vadošo darbinieku darba aizsardzības organizēšanā un par Būvdarbu aizsardzības koordinatoru Līguma izpildes laikā nozīmē _______, tālruņa Nr._______, e-pasta adrese: ______@______.
12. IZPILDĪTĀJA PERSONĀLS UN APAKŠUZŅĒMĒJI
12.1. Apakšuzņēmēju saraksts:
12.1.1. pēc Līguma noslēgšanas un ne vēlāk kā uzsākot Būvdarbu izpildi, Izpildītājs iesniedz Pasūtītājam Būvdarbu vai sniedzamo pakalpojumu izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, tam nododamo Būvdarbu vai sniedzamo pakalpojumu daļu – darbu nosaukumus un izpildāmā darba apjomu naudas izteiksmē, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus;
12.1.2. Līguma izpildes laikā Izpildītājs paziņo Pasūtītājam par jebkurām apakšuzņēmēju sarakstā norādītās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Būvdarbu izpildē.
12.1.3.  Apakšuzņēmēja, kura veicamās Būvdarbu vai sniedzamo pakalpojumu daļas vērtība ir mazāka par 10 000 EUR (desmit tūkstošiem euro), nomaiņu vai jaunu šāda apakšuzņēmēja piesaistīšanu Izpildītājs ir tiesīgs veikt, ja Izpildītājs 7 (septiņas) dienas iepriekš rakstiski ir paziņojis Pasūtītājam par tā maiņu vai jaunu apakšuzņēmēju piesaistīšanu, iesniedzot Pasūtītājam informāciju par apakšuzņēmēju, tam nododamo Būvdarbu vai sniedzamo pakalpojumu daļu un norādot izpildāmā darba apjomu naudas izteiksmē.
12.2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā personāla un apakšuzņēmēju nomaiņa pieļaujama tikai Līgumā norādītajā kārtībā un gadījumos.
12.3. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Atklātā konkursa dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu. Pasūtītājs var prasīt personāla un apakšuzņēmēja viedokli par nomaiņas iemesliem.
12.4. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Būvdarbu vai sniedzamo pakalpojumu daļas vērtība ir 10 000 EUR (desmit tūkstoši euro) vai lielāka, vai jauna apakšuzņēmēja iesaistīšanu, kura veicamā Būvdarbu vai sniedzamo pakalpojumu daļa plānota 10 000 EUR (desmit tūkstoši euro) vai lielāka, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo Būvdarbu vai sniedzamo pakalpojumu daļu – darbu nosaukumus un izpildāmā darba apjomu naudas izteiksmē, un jāsaņem rakstveida piekrišana.
12.5. Pasūtītājs nepiekrīt piedāvājumā norādītā apakšuzņēmēju nomaiņai, ja pastāv kāds no šādiem nosacījumiem:
12.5.1. Izpildītāja piedāvātais apakšuzņēmējs neatbilst tām Atklātā konkursa dokumentos noteiktajām prasībām, kas attiecas uz Izpildītāja apakšuzņēmēju;
12.5.2. tiek nomainīts apakšuzņēmējs, uz kura iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību Atklātā konkursa dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Atklātā konkursā izraudzītais pretendents atsaucies, apliecinot savu atbilstību Atklātā konkursā noteiktajām prasībām, vai apakšuzņēmējs atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas iemesliem, kas tika pārbaudīti Atklātā konkursā;
12.5.3. piedāvātais apakšuzņēmējs, kura veicamo Būvdarbu vai sniedzamo pakalpojumu vērtība ir vismaz 10 000 EUR (desmit tūkstoši euro), atbilst Publisko iepirkumu likuma 42. panta panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas iemesliem, kas tika pārbaudīti Atklātā konkursā;
12.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Atklātā konkursa dokumentos noteiktajiem piedāvājuma izvērtēšanas kritērijiem.
12.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Atklātā konkursa dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62. panta piekto daļu.
12.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Pasūtītājs nosacījumu pārbaudi saskaņā ar Līguma 12.5. apakšpunktu veic uz attiecīgā lēmuma pieņemšanas dienu. 
12.8. Pasūtītājs un Izpildītājs ir tiesīgi slēgt trīspusēju vienošanos ar Līguma izpildē iesaistītiem apakšuzņēmējiem, ievērojot Starptautisko un Latvijas Republikas nacionālo sankciju likuma 11.1 panta otrās daļas nosacījumus.
12.9. Ja tiek slēgta Līguma 12.8. apakšpunktā minētā trīspusējā vienošanās, Pasūtītājs, pamatojoties uz Izpildītāja iesniegto un Pasūtītāja akceptēto izpildīto Būvdarbu aktu un rēķinu, veic samaksu ne biežāk kā 1 (vienu) reizi mēnesī, pārskaitot naudu apakšuzņēmēja norādītajā bankas kontā 15 (piecpadsmit) darba dienu laikā, skaitot no izpildīto Būvdarbu akta akceptēšanas un rēķina saņemšanas dienas.

13. LĪGUMSODS
13.1. Ja Pasūtītājs noteiktajā laikā neveic maksājumus par veiktajiem Būvdarbiem, Izpildītājam ir tiesības prasīt līgumsodu 0,1% (viena desmitā daļa procenta) apmērā no neveiktā maksājuma (parāda) summas par katru kavējuma dienu, bet kopsummā ne vairāk kā 10% (desmit procenti) no neizpildīto saistību vērtības. Pasūtītājs nemaksā līgumsodu, ja maksājumu kavējums radies no Pasūtītāja neatkarīgu iemeslu dēļ.
13.2. Ja Būvdarbi netiek uzsākti, veikti un/vai pabeigti Līgumā un/vai Būvdarbu veikšanas kalendāra grafikā noteiktā termiņā, Pasūtītājam ir tiesības prasīt līgumsodu 0,1% (viena desmitā daļa procenta) apmērā no neizpildīto saistību vērtības par katru nokavēto dienu, bet kopsummā ne vairāk kā 10 % (desmit procenti) no Līguma kopējās līgumcenas, kā arī Izpildītājs atlīdzina visus tādējādi Pasūtītājam nodarītos zaudējumus.
13.3. Pasūtītājam ir tiesības prasīt līgumsodu no Izpildītāja par satiksmes organizācijas un darba vietas aprīkojuma shēmas vai normatīvo aktu neievērošanu, ja šāds pārkāpums konstatēts ar Pasūtītāja vai Atbildīgā būvuzrauga sastādītu aktu, 200,00 euro (divi simti euro) apmērā par katru gadījumu.
13.4. Pasūtītājam, konstatējot normatīvo aktu prasībām neatbilstošu vai bez Pasūtītāja apstiprinājuma materiālu pielietošanu, ir tiesības pieprasīt Izpildītājam samaksāt līgumsodu 250,00 euro (divi simti piecdesmit euro) apmērā par katru gadījumu un pieprasīt veikt materiāla nomaiņu.
13.5. Pasūtītājam ir tiesības prasīt līgumsodu no Izpildītāja par darba aizsardzības prasību neievērošanu, veicot Būvdarbus Objektā, ja šāds pārkāpums konstatēts ar Pasūtītāja vai Atbildīgā būvuzrauga sastādītu aktu, 200,00 euro (divi simti euro) apmērā par katru gadījumu.
13.6. Pasūtītājam ir tiesības prasīt līgumsodu no Izpildītāja 100,00 euro (viens simts euro) apmērā par jebkuru citu Pasūtītāja konstatēto un ar aktu fiksēto gadījumu, kad Izpildītājs nav veicis Līgumā paredzētos pienākumus.
13.7. Ja Izpildītājs Būvdarbu izpildē neiesaista apakšuzņēmēju/s, uz kura/u iespējām Atklātā konkursā Izpildītājs balstījies, lai apliecinātu savas kvalifikācijas atbilstību Atklātā konkursa nolikumā noteiktajām prasībām, atbilstoši tam apjomam un kārtībai, kādu norādījis Atklātā konkursa laikā, vai nav iesniedzis iesniegumu par šādu apakšuzņēmēju nomaiņu pret līdzvērtīgu Līgumā noteiktajā kārtībā, tad Pasūtītājs piemēro līgumsodu 10% apmērā no Līgumcenas par Būvdarbiem.
13.8. Līgumsoda samaksa neatbrīvo Puses no Līguma turpmākas pildīšanas.
13.9. Līgumsodu kopējā vērtība, neskaitot līgumsodu par saistību neizpildīšanu noteiktajā termiņā, nepārsniedz 10% (desmit procentus) no Līguma kopējās līgumcenas.
13.10. Puse, kurai piemēro līgumsodu, samaksā to 15 (piecpadsmit) darba dienu laikā uz Pretenzijas pamata. Pasūtītājam ir tiesības ieskaita kārtībā samazināt Izpildītājam maksājamo summu tādā apmērā, kāda ir aprēķinātā līgumsodu summa.
14. LĪGUMA GROZĪŠANA
14.1. Puses ir tiesīgas izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu (veidu un iepirkuma procedūras dokumentos noteikto mērķi), ievērojot Publisko iepirkumu likuma 61. panta prasības, un ja veiktie grozījumi atbilst kaut vienam no šādiem gadījumiem:
14.1.1. grozījumi ir nebūtiski;
14.1.2. grozījumi ir būtiski un tie ir paredzēti Līgumā;
14.1.3. grozījumi tiek izdarīti Līguma 14.4. apakšpunktā minētajā gadījumā neatkarīgi no tā, vai tie ir būtiski vai nebūtiski.
14.2. Līguma grozījumi ir būtiski jebkurā no šādiem gadījumiem:
14.2.1. grozītie Līguma noteikumi, ja tie būtu bijuši paredzēti iepirkuma dokumentos, pieļautu atšķirīgu piedāvājumu iesniegšanu vai citu pretendentu dalību vai izvēli iepirkumā;
14.2.2. Līgumā ietver papildu Būvdarbus, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā veiktajiem Darbiem, vai Izpildītāja maiņa radītu ievērojamas grūtības, nepārsniedzot Publisko iepirkumu likuma 61. panta ceturtajā daļā noteikto apmēru secīgi veiktajiem grozījumiem;
14.2.3. grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt, nepārsniedzot Publisko iepirkumu likuma 61. panta ceturtajā daļā noteikto apmēru secīgi veiktajiem grozījumiem;
14.2.4. iepirkumā izraudzīto pretendentu (Izpildītāju) aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis Izpildītājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas Publisko iepirkuma likuma 42. panta otrajā daļā paredzētie izslēgšanas noteikumi, kurus Pasūtītājs sākotnēji ietvēris paziņojumā par līgumu vai Atklāta konkursa dokumentos.
14.3. Līguma izpildes laikā var tikt veikti grozījumi saskaņā ar Publisko iepirkumu likuma 61. panta piektās daļas nosacījumiem, nepārsniedzot 15% (piecpadsmit procentus) no sākotnējās Līgumcenas par Būvdarbiem, ja tie ir pamatoti ar objektīvu nepieciešamību, ekonomiski pamatoti, vērsti uz efektivitātes un līguma kvalitātes uzlabošanu.
14.4. Līguma grozījumus noformē ar rakstiska veida vienošanos, un pēc abu Pušu parakstīšanas kļūst par Līguma neatņemamu sastāvdaļu.
14.5. Izpildītājam ir tiesības saņemt Būvdarbu pabeigšanas laika pagarinājumu, ja:
14.5.1. kompetenta valsts vai pašvaldības institūcija vai Pasūtītājs ir kavējis vai apturējis Būvdarbu veikšanu no Izpildītāja neatkarīgu iemeslu dēļ;
14.5.2. Būvdarbu veikšanu kavējuši apstākļi, kas nav radušies Izpildītāja vainas dēļ;
14.5.3. Būvdarbu izpilde ir kavēta trešo personu rīcības dēļ; 
14.5.4. Būvdarbu veikšanas procesā ir radušies papildus darbi, kas izpildāmi Līguma ietvaros, un tie ietekmē kopējo Līgumā noteikto Būvdarbu izpildes termiņu, ja šo darbu neesamība  kavē Būvdarbu pabeigšanu;
14.5.5. ja pēc Pasūtītāja rakstiska pieprasījuma Būvdarbi vai to daļa ir tikuši pārtraukti, izņemot gadījumus, kad darbi Būvobjektā pārtraukti Izpildītāja vainas dēļ.
15. LĪGUMA DARBĪBAS IZBEIGŠANA 
15.1. Izpildītājam ir tiesības vienpusēji izbeigt Līguma darbību, ja Pasūtītājs neveic maksājumus un līgumsods sasniedz 10% (desmit procentus) no Līguma kopējās līgumcenas.
15.2. Pasūtītājam ir tiesības vienpusēji izbeigt Līguma darbību gadījumos, ja:
15.2.1. Izpildītājs Līgumā noteiktajā termiņā neiesniedz Līgumā noteiktos dokumentus vai neuzsāk Būvdarbus saskaņā ar Līguma nosacījumiem;
15.2.2. atkārtoti konstatētas neatbilstības, par kurām ir piemērots līgumsods;
15.2.3. Izpildītājs neveic Līgumā paredzētās pārbaudes vai veiktās pārbaudes rāda, ka Būvdarbi tiek pildīti kvalitātē, kas neatbilst Līgumā noteiktajām prasībām un Izpildītājs konstatētās neatbilstības nenovērš pēc Pasūtītāja pieprasījuma;
15.2.4. Izpildītājs nepamatoti pārtrauc  Būvdarbus Objektā 3 (trīs) dienas pēc kārtas;
15.2.5. Izpildītājs neuztur spēkā Līgumā pieprasītās apdrošināšanas vai garantijas.
15.2.6. ir pasludināts Izpildītāja maksātnespējas process, apturēta vai pārtraukta tā saimnieciskā darbība; 
15.2.7. konstatēts Publisko iepirkumu likuma 64. panta pirmajā daļā noteiktais gadījums;
15.2.8. konstatēts, ka Līguma izpildē tiek izmantotas Krievijas Federācijas un Baltkrievijas Republikas izcelsmes preces un pakalpojumi;
15.2.9. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
15.3. Gadījumā, ja kāda no Pusēm konstatē, ka ir iestājies kāds no pamatiem Līguma izbeigšanai, tā nosūta attiecīgu rakstiska veida paziņojumu otrai Pusei, norādot tās izdarītos pārkāpumus un Līguma izbeigšanas kārtību un laiku. Ar drošu elektronisko parakstu parakstīts paziņojums tiek nosūtīts uz Līguma 7.2. apakšpunktā norādītajiem e-pastiem.
15.4. Tiesību vienpusēji izbeigt Līgumu vai prasīt Līguma izbeigšanu var lietot, ja Puse ir paziņojusi par iespējamo vai plānoto Līguma izbeigšanu otrai Pusei, un tā nav novērsusi vai nevar novērst Līguma izbeigšanas pamatu paziņojumā noteiktajā termiņā (ja tas bija noteikts paziņojumā).
15.5. Līdz Līguma vienpusējas izbeigšanas dienai, Puse ir tiesīga sniegt motivētu un pamatotu paskaidrojumu attiecībā uz Līguma vienpusējās izbeigšanas pamatojumu, bet tas nevar būt par pamatu Līguma atstāšanai spēkā, ja otra Puse šo paskaidrojumu uzskata par nepamatotu un nepiekrīt turpināt līgumsaistības.
15.6. Līgums uzskatāms par izbeigtu, ja Puse neceļ iebildumus līdz paziņojumā, kas nosūtīts Līguma 15.3. apakšpunktā noteiktajā kārtībā, norādītajam termiņam.
15.7. Ja Līgums tiek izbeigts pirms Līguma 3.1. apakšpunktā noteiktā termiņa, neizpildot Līguma saistības pilnā apmērā, Puses paraksta izpildīto Būvdarbu apjomu pabeigšanas aktu, ko sagatavo Izpildītājs. Pēc izpilddokumentācijas sagatavošanas, nodošanas Pasūtītājam un paveikto darbu novērtēšanas Puses paraksta Būvdarbu nodošanas – pieņemšanas aktu. Pasūtītājs pieņem Būvdarbus tādā apjomā, kādā tas ir faktiski veikts, atbilst Līgumam un ir turpmāk izmantojams. Pasūtītājam nav pienākums atlīdzināt Izpildītājam izdevumus par Būvdarbu apjomu, kas nav kvalitatīvi izpildīts vai nav saistīts ar Līguma izpildi. 
15.8. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.
15.9. Līguma izbeigšanas gadījumā Pasūtītājs uzdod un Izpildītājs veic darbus, kas pamatoti ar nepieciešamību saglabāt Objekta konstrukcijas un nodrošināt ceļu satiksmes, gājēju un apkārtējās vides drošību. 
15.10. Puses var izbeigt Līgumu, savstarpēji rakstiski vienojoties.
16. FIZISKO PERSONU DATU AIZSARDZĪBA
16.1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
16.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
16.3. Puses apņemas informēt savus pilnvarotos pārstāvjus, kuru personu dati (identificējoša informācija, kontaktinformācija) tiek nodoti otrai Pusei, par to, ka tās personas dati tiek apstrādāti šādam nolūkam, kā arī informēt par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
16.4. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
16.5. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otra Puse, ja vien tiesību normatīvie akti to neaizliedz.
16.6. Katra no Pusēm ir tiesīga nekavējoties apturēt turpmāku personas datu nosūtīšanu, ja otra Puse nenodrošina datu apstrādes prasību ievērošanu, ko tai uzliek Līgums vai jebkādi piemērojamie tiesību akti. Šajā gadījumā Puse, kas konstatē pārkāpumu, ir tiesīga pieprasīt otrai Pusei nodoto datu atdošanu atpakaļ un tam sekojošu datu dzēšanu no otras Puses sistēmām.
16.7. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt Līguma izpildes nodrošināšanai.
17. IEROBEŽOTAS PIEEJAMĪBAS INFORMĀCIJA
17.1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
17.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas Republikas tiesību aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
17.3. Informācijas neizpaušanas noteikumi neattiecas arī uz gadījumiem, kad Latvijas Republikas tiesību akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa Latvijas tiesību aktos noteiktas kompetentas institūcijas vai organizācijas, kurām uz to ir likumīgas tiesības.
18. NEPĀRVARAMA VARA 
18.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
18.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru pieņēmusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puse netiek atbrīvota no Līguma saistību izpildes.
18.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu.
19. IZCELSMES IEROBEŽOJUMI
19.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces vai pakalpojumi.
19.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
19.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces vai pakalpojumi.
19.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
19.4.1. pieprasīt attiecīgo preču vai pakalpojumu nomaiņu;
19.4.2. piemērot līgumsodu 10% (desmit procentu) apmērā no attiecīgās preces vai pakalpojuma vērtības;
19.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
19.5. Šajā punktā noteiktās prasības izriet no Publisko iepirkumu likuma 2.2 panta un ir uzskatāmas par būtisku Līguma izpildes nosacījumu.
20. STRĪDU IZSKATĪŠANA
Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses 10 (desmit) dienu laikā nespēs vienoties, strīds risināms normatīvajos aktos noteiktajā kārtībā.
21. CITI NOTEIKUMI
21.1. Ja kāds no Līguma noteikumiem tiek pārtraukts vai apturēts uz noteiktu periodu, vai kļūst spēkā neesošs, tas neietekmē pārējo Līguma noteikumu un nosacījumu spēkā esību.
21.2. Visos jautājumos, kas nav noregulēti Līgumā, Puses vadās no Atklātā konkursa nolikuma prasībām, Izpildītāja piedāvājuma un normatīvajiem aktiem.
21.3. Puses apņemas neveikt nekādas darbības, kas tieši vai netieši var radīt zaudējumus otrai Pusei, vai kaitēt otras Puses interesēm.
21.4. Līgumā izveidotais noteikumu sadalījums pa nodaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
21.5. Izpildītājs ir informēts, ka Pasūtītājs ir ieviesis un darbojas saskaņā ar Kvalitātes pārvaldības sistēmas ISO standarta 9001 un Vides pārvaldības sistēmas ISO standarta 14001 un Energopārvaldības sistēmas ISO standarta 50001-2012  nosacījumiem, nodrošinot kvalitatīvus pakalpojumus, sekmējot dabas resursu ilgtspējīgu izmantošanu, veicinot videi draudzīgu un modernu tehnoloģiju izmantošanu.
21.6. Jebkāda ar Līgumu saistīta un jebkurā formā pieejama informācija vai citāda veida dati, tai skaitā, Izpildītāja sagatavotie materiāli, ir Pasūtītāja īpašums. Tās izmantošana citiem mērķiem ir iespējama vienīgi ar Pasūtītāja rakstisku piekrišanu par katru gadījumu atsevišķi. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar to.
21.7. Visus ar Līgumu saistītos Pušu savstarpējos paziņojumus nosūta rakstiski uz Līgumā norādīto adresi vai citu adresi, ko viena Puse ir paziņojusi otrai Pusei. Steidzamības gadījumos paziņojumus nosūta arī pa e-pastu.
21.8. Visi Līguma grozījumi un papildinājumi ir spēkā tikai tādā gadījumā, ja tie noformēti rakstiski un tos ir parakstījušas abas Puses.
21.9. Visos jautājumos, kas nav noregulēti Līgumā, Puses vadās no normatīvajiem aktiem.
21.10. Pusei ir pienākums nekavējoties rakstiski brīdināt otro Pusi par pilnvaroto pārstāvju maiņu, par izmaņām rekvizītos, statusā, par gaidāmo reorganizāciju vai likvidāciju, ja tiek ierosināta lieta par atzīšanu par maksātnespējīgu un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu. 
21.11. Parakstot Līgumu, Izpildītājs apliecina, ka uz Līguma noslēgšanas dienu Izpildītājam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
21.12. Līgums sagatavots un parakstīts elektroniska dokumenta veidā, ko katra Puse glabā savā lietvedībā elektroniskā dokumenta formā.
21.13. Līgums satur šādus pielikumus, kas ir Līguma neatņemamas sastāvdaļas:
21.13.1. 1. pielikums - Tehniskā specifikācija;
21.13.2. 2. pielikums - Būvdarbu apjomu tāmes;
21.13.3. 3. pielikums - Izpildītāja piedāvājums;
21.13.4. 4. pielikums - Būvdarbu izpildes kalendārais grafiks.
22. PUŠU REKVIZĪTI

